ທ່ານນາງ Aung San Suu Kyiລັດຖະມົນຕີການຕ່າງປະເທດ ມຽນມາ
ພາບ:internet
ວັນທີ 19/12 ຢູ່ Yangon ໄດ້ດຳເນີນກອງປະຊຸມວົງແຄບບັນດາລັດຖະມົນຕີການຕ່າງປະເທດ ອາຊຽນ ເພື່ອແລກປ່ຽນກ່ຽວກັບສະພາບການລັດ Rakhine ປະເທດ ມຽນມາ. ກອງປະຊຸມດັ່ງກ່າວໂດຍ ມຽນມາ ຈັດຕັ້ງ ພາຍໃຕ້ການເປັນປະທານຂອງທ່ານລັດຖະມົນຕີການຕ່າງປະເທດລາວ, ປະເທດເຈົ້າພາບ ອາຊຽນ. ກອງປະຊຸມໄດ້ຮັບຟັງທ່ານນາງ Aung San Suu Kyi, ທີ່ປຶກສາແຫ່ງລັດ ທັງເປັນລັດຖະມົນຕີການຕ່າງປະເທດ ມຽນມາ ສະເຫນີ ການອັບເດັດຂ່າວຄາວກ່ຽວກັບການຜັນແປຢ່າງສັບສົນຫວ່າງມໍ່ໆມານີ້ ຢູ່ ລັດ Rakhine ພວມໄດ້ຮັບຄວາມສົນໃຈຈາກໂລກ ແລະ ພາກພື້ນ. ບັນດາລັດຖະມົນຕີ ແລະ ຜູ້ຕາງຫນ້າບັນດາປະເທດ ອາຊຽນ ຢືນຢັນ: ສະຫນັບສະຫນູນ ລັດຖະບານມຽນມາ ໃນຄວາມມານະພະຍາຍາມຄວບຄຸມ ແລະ ເຮັດໃຫ້ສະພາບການເປັນປົກກະຕິ, ປາດຖະຫນາບໍ່ປະໃຫ້ສະພາບການຊົ່ວຮ້າຍລົງ ແລະ ແຜ່ລາມອອກສູ່ວົງກວ້າງ, ຜົນສະທ້ອນເຖິງຄວາມສະຖຽນລະພາບຂອງພາກພື້ນ. ກ່າວຄຳເຫັນທີ່ກອງປະຊຸມ, ທ່ານຮອງລັດຖະມົນຕີການຕ່າງປະເທດຫວຽດນາມ ຫງວຽນກວາຢູງ ປາດຖະຫນາ ມຽນມາ ຜ່ານຜ່າຄວາມຫຍຸ້ງຍາກໂດຍໄວ, ສະພາບການກັບຄືນສູ່ຄວາມເປັນປົກກະຕິ, ຖ້າຫາກມີຄຳສະເຫນີ ຫວຽດນາມ ພ້ອມແລ້ວພ້ອມກັບບັນດາປະເທດ ອາຊຽນ ຫນູນຊ່ວຍມຽນມາຢ່າງເໝາະສົມ, ບົນຈິດໃຈສາມັກຄີ ແລະ ບັນດາຫລັກການພື້ນຖານຂອງອາຊຽນ.
(ແຫຼ່ງຄັດຈາກ VOV)